Alegzandra/wili-2018-roplus huggingface dataset:
Sa East-West Center, sa Hawaii naman niya natapos ang kanyang Doctorate in Plant Physiology, specializing in Tropical Fruits and Tissue Culture noong 1967. Maraming napagdaanang pagtutol si Ramon sa kanyang proposal upang higit pang mapamulaklak ang mga punong mangga. Subalit sa tulong ng kanyang kaibigang Ginoong at Ginang Jose Quimson ng Quimara Farms sa San Antonio, naisagawa ni Ramon ang kanyang eksperimento. Sa 400 puno ng 10 hanggang 12 taong gulang na puno, matagumpay niyang naisagawa ang kanyang pag-aaral. Namulaklak ang mga ito isang linggo hanggang isang buwan matapos ma-spray ang potassium nitrate.

Republika ng Tsina (Taywan) With the normalization of relations with the People's Republika ng Tsina in 1979, the U.S. does not maintain official diplomatic relations with Taywan. Ang ugnayan sa pagitan ng Taywan at Estados Unidos ay pinapanatili sa pamamagitan ng Taipei Economic and Cultural Representative Office, na may punong-tanggapan sa Taipei at mga sangay sa Washington D.C. at labindalawa pang lungsod sa E.U. Ang tanggapan ng American Institute in Taywan sa Taipei naman ang nagsisilbing embahadang de facto, na nagsasagawa ng mga gawaing konsulado at pinangangasiwaan ng mga naka-"leave" na Foreign Service Officer.

Nang dumating ang mga Hapones sa Pilipinas noong 1941, winasak ang mga riles alinsunod sa utos ng USAFFE na nagpatigil sa mga serbisyo, ngunit ipinanumbalik muli ng Hukbong Imperyal ng Hapon ang mga serbisyo noong Marso 22, 1943. Nahinto muli ang mga serbisyo dahil sa malaking pinsala dulot ng pagpapalaya ng Pilipinas; muling ibinalik ang mga serbisyo noong Disyembre 21, 1948.

Dahil sa kanyang pag-uugaling hindi mapakasalimuha at masikreto, kalimitang iniiwasan ni Cavendish ang paglilimbag ng kanyang mga akda at ang karamihan sa kanyang mga natuklasan ay hindi niya sinabi sa kanyang kapwa mga siyentipiko. Sa huli ng ika-19 na siglo na mahabang panahon pagkalipas ng kanyang kamatayan, tiningan ni James Clerk Maxwell ang mga papel ni Cavendish at kanyang natagpuan ang mga pagkakatuklas ni Cavendish na iba ang naparangalan. Halimbawa, kabilang sa mga pagkakatuklas o mga nakita ni Cavendish ang Batas ng Resiprokal na mga Proporsiyon ni Jeremias Benjamin Richter, Batas ni Ohm, Batas ni Dalton ng Parsiyal na Presyur, mga prinsipyo elektrikal na konduktibiad(kabilang ang Batas ni Coulomb, at Batas ni Charles ng mga Gaas.
Sa isang maliit na persentahe ng mga kaso, ang Sindromang Down ay sanhi ng muling pagsasaayos ng kromosomal na materyal sa pagitan ng kromosomang 21 at isa pang kromosoma. Bilang resulta, ang isang indbidwal na meron nito ay karaniwang may dalawang mga kopya ng kromosomang 21 at dinagdagan ng ekstrang materya mula sa kromosomang 21 na nakakabit sa isa pang kromosoma. Ang mga kasong ito ay tinatawag na translocation Down syndrome. Ang mga mananaliksik ay naniniwalang ang ekstrang mga kopya ng mga gene sa kromosomang 21 ay gumugulo sa kurso ng normal na pag-unlad na nagsasanhi ng mga tanda at sintomas na katulad ng sa sindromang Down. Ang mga pagbabago sa kromosomang 21 ay kinabibilangan ng isang nawawalang segmento ng kromosomang ito sa bawat selula(parsiyal na monosomiya 21) at isang sirkular na istrakturang tinatawag na singsing na kromosomang 21). Ang isang singsing na kromosoma ay nangyayari kapag ang parehong mga dulo ng isang nasirang kromosoma ay muling nagsama.

Si Hiroji Imamura (ipinaganak Abril 27, 1949) ay isang Hapones na manlalaro na futbol na naglalaro para sa Pambansang koponan ng futbol ng Hapon.

Ang babaeng Red Back ay nagtataglay ng kamandag na maaaring makamatay kung ang ukab ay mapababayaan. Sa mabuting palad, hindi naman madaling makagat ng Red Back. Ito'y mangungukab lamang kung ito'y hindi sinasadyang mahahawakan.

Bagaman may mga katangiang hindi katulad ng sa ibang mga diyos, gumaganap siya bilang panday at maninistis o siruhano ng mga diyos at diyosa, maging para sa tao. Siya ang lumikha ng baluti na isinuot ni Achilles para sa pakikipaglaban laban sa Troya. Siya ang gumawa ng setro o baston ni Zeus, maging ng piruya ni Poseidon. Siya ang nag-opera o gumanap na maninistis noong hatiin at buksan niya ang ulo ni Zeus upang maipanganak si Athena. Isa siyang diyos na maraming kasanayan sa maraming mga bagay-bagay.

Ang kahigitan ng gas chromatography sa iba pang mga pamamaraan ay ang mabilis na pagsusuri, mataas na resolusyon at eksaktong impormasyon. Bukod pa dito, kaunting sample lamang ang kinakailangan, maaasahan at simpleng gamitin ang gas chromatograph. Ang mga limitasyon naman ng gas chromatography ay kinakailangang madaling matuyo ang sample at ito'y dapat nalulusaw at hindi nakakaapekto sa column.

mga tulad na entidad na di-pampamahalaan na tumatanggap ng tulong na pananalapi at natitirang halaga ng ari-arian, tuwiran o di-tuwiran, mula o sa pamamagitan ng Pamahalaan, na hiniling ng batas o ang institusyon na ipinagkalooban upang ipasa sa mga tulad na audit bilang kondisyon ng subsidiya at ekidad. Gayumpaman, kung saan ang sistemang panloob sa pagkokontrol ng mga natuusang ahensiya ay di-sapat, ang Komisyon ay maaaring kumandili ng hangganan, kasama ang pansamantala o tanging paghahanda ng audit, bilang kailangan at tumpak upang itama ang mga kakulangan. Dapat kinikipil nito ang mga pangkalahatang katuusan ng Pamahalaan at, ukol sa ilang panahon na maaaring ipagkaloob ng batas, ipangalagaan ang mga dokumento na nagpapatunay at ang mga iba pang dokumento na kumakandili hinggil doon.
Si Maria Imelda Josefa Romualdez Marcos (ipinanganak noong Nobyembre 12, 1955) at mas nakikilala bilang Imee Marcos ay isang politiko sa Pilipinas at ang anak ng dating Pangulo ng Pilipinas na si Ferdinand Marcos na nagsilbing pangulo noong 1965-1986. Si Imee Marcos ay kasalukuyang gobernador ng Ilocos Norte na nahalal noong 2010. Siya ay nagsilbi ng tatlong termino bilang Kinatawan ng ika-2 distrito ng Ilocos Norte ng Kapulungan ng mga Kinatawan ng Pilipinas mula 1998 hanggang 2007. Siya ay dating kabilang sa partidong Kilusang Bagong Lipunan o KBL na parehong partidong sumuporta sa kanyang amang si Ferdinand Marcos. Kalaunan ay sumali siya sa alyanasa ng Partidong Nacionalista ni Manny Villar bilang suporta sa kanyang inang si Imelda Marcos at kapatid na si Bongbong Marcos.

Ang Salmonella bradford ay isang ikalawang pang-uring uri ng Salmonella na kung saan ay napapabilang sa Grupo B na may antigens na O na may 1,4,12,27 at H, Phase 1 ay b at ang Phase 2 ay l,w.

Sa biyolohiya, ang isang tataghay ay isang sistema ng mga nabubuhay na bagay na may kaugnayan sa isa't isa katulad ng hayop, halamang-singaw o fungus, mikroogranismo, o halaman. Lahat ng mga tataghay ay may kakayahang tumugon sa estimulo (o istimulo), reproduksiyon, paglaki at pag-unlad, at pagpapanatili ng homoeostasis (o homeostasis, ang kabalansehang pangpisyolohiya ng katawan) bilang isang matatag na kabuuan.

Ang panliligalig ay hindi kinakailangang may katangiang seksuwal o likas na seksuwal, at maaaring kasangkutan ng nakapananakit na mga pananalita hinggil sa kasarian ng isang tao. Halimbawa, ilegal na ligaligin ang isang babae sa pamamagitan ng paggawa ng mga punang nakasasakit ukol sa kababaihan sa pangkalahatan.

Kauna-unahang mga Kastila ang mga Prayle na nakarating sa lugar at nagtatag ng pinaka-unang tirahan para sa mga Kastila sa lugar na nagpasimula ng kristiyanismo sa mga katutubo. Ang mga Kastila, dahil sa kahirapan sa pagbigkas ng katinig na "G", ay tinawag itong "Mabitac", kung kailan nila mababanggit ang lugar. Nang lumaon, ang pangalan ay natala na sa mga opisyal na talaan at mga mapa ng Laguna na ginawa ng mga kartograpiyang Kastila at marino na naglalakbay sa baybayin ng Laguna de Bay.

Ang ehersisyong anaerobiko (Ingles: anaerobic exercise) ay ang ehersisyong sapat lamang upang makapag-udyok ng metabolismong anaerobiko (permentasyon ng asidong laktiko). Ginagamit ito ng mga atleta sa mga isports o palarong hindi pangpatagalan ng kakayahan upang makapagpaunlad ng lakas, tulin, at kapangyarihan; at pati na ng mga naghuhubog ng katawan upang makabuo ng tipak ng mga masel. Ang mga sistema ng enerhiya na pangmasel na sinanay sa pamamagitan ng ehersisyong anaerobiko ay kaiba ang pag-unlad kapag inihambing sa ehersisyong aerobiko, na humahantong sa mas mahusay na pagganap ng mga gawaing mataas ang antas ng katindihan sa loob ng maikling panahon, na tumatagal lamang ng mga segundo o magpahanggang sa 2 mga minuto. Ang anumang mga gawain na nagtatagal na mas mahaba kaysa sa dalawang mga minuto ay mayroong malaking bahaging metaboliko na aerobiko.
Ang Bayan ng Motiong ay isang ika-5 klaseng bayan sa lalawigan ng Samar, Pilipinas. Ayon sa senso noong 2000, ito ay may populasyon na 13,147 katao sa 2,512 na kabahayan.

Ang Ganymede, na tinatawag ding Ganimedes, ay isang buwan ng Hupiter. Ito ang pinakamalaking buwan sa Sistemang Pang-araw. Natuklasan ito ni Galileo Galilei. Ibinatay ang pangalan ng buwang ito mula kay Genamyde, isang bayani at prinsipe ayon sa mitolohiyang Griyego.

Si Papa Clemente X (Hulyo 13, 1590 – Hulyo 22, 1676), isinilang bilang Emilio Bonaventura Altieri, ay nagsilbing Papa at tagapamahala ng Simbahang Katoliko mula Abril 29, 1670 hanggang Hulyo 22, 1676.. Ang lathalaing ito na tungkol sa Katolisismo ay isang usbong. Makatutulong ka sa Wikipedia sa pagpapalawig nito.

Kung ang pag-uusapan ay ang sukat ng lupa, ang pinakamalaking lalawigan ay ang Nghệ An. ANg pinakamaliit naman ay ang lalawigan ng Bắc Ninh.

Ang Himamaylan ay namulâ sa pinagsamang salitang "Himà" at "Babaylan". Sinasabi na ang mga sinaunang Malay na nakatira ay nakaranas nang isang sakit sa paá na tinatawag na hima. At sa mga babaylan o manggagamot silá humihingi ng tulong. Dahil sa kahirapan ng mga Kastila sa pagbigkas, ay naging Himamaylan.

Ang ilan sa mga sibilisasyong ito ay maaaring magpaunlad ng paglalakbay sa pagitan ng mga bituin, isang hakbang na ngayon ay iniimbestigahan ng Daigdig.

Noong mga unang kapanahunan ng 1920, sumibol ang mga natatanging kagawaran para sa mga panitikang pambata sa Amerika. Nagbukod ang mga bahay-aklatang pampubliko ng mga silid-basahan para sa mga bata at nagkaroon ng mga tagapamahalang-pang-aklatan na bihasa sa pakikitungo sa mga kabataan. Nanguna sa gawaing ito ang Paaralang Pang-aklatan ni Carnegie ng Pittsburgh at Bahay-Aklatang Panlipunan ng New York. Noong 1919, nagsimula ang pagbibigay ng mga paligsahan at paggawad ng mga parangal at medalya sa mga tagapag-taguyod at manlilikha ng mga aklat na pambata. Nagkaroon ng bahaging pambata sa loob ng gusali ng mga tindahan ng mga libro, kasabay ng paglitaw ng mga aklat na may mga kaaya-ayang larawan na nalikha sa pamamagitan ng mga pamamaraang pang-sining. Lumabas din mula sa mga palimbagan ang mga aklat na madaling-basahing para sa mga bago pa lamang natututong bumasa, na ginagamitan lamang ng mga payak na salita at balarila. De-kalidad ang karamihan sa mga babasahing ito. Lumitaw din ang mga aklat pambatang kung saan ibinabahagi ng bawat manunulat ang kaniyang pananaw at paniniwala tungkol sa isang bagay o paksa. Naging layunin na ng mga patnugot ang paglilimbag ng mga aklat na bunga ng pagkamalikhain ng may-akda subalit tiyak na batay sa katotohanan - lalo na ang mga aklat na nagbibigay ng kaalaman - na sanhi ng pagdating ng mga kaisipang pang-agham, pang-kalawakan, teknolohiya, at mga kasangkapang elektroniko.

Sa ibang pakahulugan, maaari itong piguratibong tumukoy sa isang taong hindi pumapalag o tumututol sa pang-aabuso, pang-aapi at paggamit sa kanya ng ibang mga tao.
Ang 5,800 manuskritong Griego ng Bagong Tipan ay hinati sa tatlong pangkat ng magkakatugmang uri ng teksto (text-type): Ang Alexandrian, Western at Byzantine. Ang Alexandrian na binubuo ng pinagkalumang teksto ng Bagong Tipan (mula ikalawa hanggang ikaapat ng siglo) ang siyang naging basehan ng edisyong kritikal na "Novum Testamentum Graece" na naging basehan ng mga bagong salin ng Biblia tulad ng NIV, NASB at Magandang Balita Biblia (Good News Bible) samantalang ang Byzantine, na bumubuo ng 80% ng manuskrito ng Bagong Tipan at siyang pinakabagong teksto (ika 5 hanggang 15 siglo CE) ang siya namang naging basehan ng Textus Receptus na naging basehan ng mga saling gaya ng King James Version na isinalin mula 1604-1611.

Ang Nyan Cat music video ay umabot sa ika-siyam na pwesto sa nangungunang sampung viral video ng Abril 2011 ng Business Insider, na mayroong 7.2 milyong pangkalahatang manonood. Ang orihinal na Youtube video ay nakakuha ng mahigit 47 milyong manonood noong ika-15 ng Nobyembre, 2011. Dahil sa kanyang kasikatan, maraming bagong remix at cover versions ang mga ginawa, na ang iba ay umaaabot ng ilang oras sa haba. mayroon ding mga ringtone, wallpaper, at application na nilikha para sa mga operating system kasama na ang Windows 7, Nokia, iPhone, iPad, Android, HP webOS, at Windows Phone 7.

Sa isang pagsusuri ng Puella Magi Madoka Magica: The Movie ni Geoff Berkshire ng Variety, inilarawan ang mga tauhang "nightmare" sa pelikula bilang mga "hindi-kapapaniwalang mga nilalang na parang mga collage na cut-out na hinago sa Animasyong Ruso at Tseko" at sinabing magkatulad sa Monty Python ni Terry Gilliam.

Ang Bayan ng Esperanza ay isang ika-3 klaseng bayan sa lalawigan ng Sultan Kudarat, Pilipinas. Ayon sa senso noong 2000, ito ay may populasyon na 47,578 katao sa may 9,598 na kabahayan.

Hindi natitiyak ang pinagmulan ng coelom. Ang hayop na pinakamatandang nalalaman na mayroong isang puwang sa loob ng katawan ay ang Vernanimalcula.

Matatagpuan ang rehiyon ng Caraga sa hilagang silangang bahagi ng pulo ng Mindanao, sa pagitan ng 8 00' to 10 30' N. latitude and 125 15' to 126 30' E. longitude. Naghahanggan ito sa hilaga sa Dagat Bohol; sa mga lalawigan ng Davao, Compostella Valley at Davao Oriental ng Rehiyon XI sa katimugan; sa Bukidnon at Misamis Oriental ng Rehiyon X sa kanluran; at sa Dagat Pilipinas at Karagatang Pasipiko sa silangan.

Apat na mang-aawit, isa bawat sa Metro Manila, Luzon, Visayas, at Mindanao, ay maglalaban-laban araw-araw upang patunayan ang kanilang galing sa pag-awit sa madlang people (audience) at sa mga hurados (judges). Ngunit, kung ang contender ay nawala sa tono, magbibigay ng senyas ang punong hurado (lead judge) kay "Ghong-cilor Jhong" (nakaraang "Jhong Gong") (Jhong Hilario), "Teddy Get-Set-Gong" (Teddy Corpus), o "Ryan Bang-bang-bang" (Ryan Bang) upang paluin ang gong nang tatlong beses na magbibigay abiso sa mang-aawit na huminto na sa kaniyang pagkanta.

Si Masaru Hamaguchi ay isang artista sa bansang Hapon. Ang lathalaing ito ay isang usbong. Makatutulong ka sa Wikipedia sa pagpapalawig nito.
Ang Abenida South (Ingles: South Avenue) ay isang maiksing karugtong ng Abenida Ayala sa hilaga ng Abenida Metropolitan sa Makati, Kalakhang Maynila, Pilipinas. Ang haba nito ay 0.9 kilometro (0.6 milya). Nagsisilbi itong hangganan sa pagitan ng Manila South Cemetery sa silangan at Barangay Santa Cruz sa kanluran. Ang katimugang dulo nito ay sa Barangay San Antonio at ang hilagang dulo nito ay sa Barangay Olympia sa sangandaan nito sa Kalye Hipodromo kaharap ng dating kinalalagyan ng Santa Ana Race Track (na muling inuusbong ngayon ng Ayala Land bilang Circuit Makati). Hindi pa tiyak sa ngayon kung saan hinango ang pangalan ng abenida, ngunit maari na mula ito sa semeteryong dinadaan nito.

Ang hopya (Lán-nâng: 好饼 hó-piáⁿ; Malay: hopia o bakpia) ay isang uri ng mamon o keyk na pinasikat ng mga Intsik at Hapon na may palamang mga pinatamis at pinisang mga munggo. Nilalagyan din ito ng hiniwang mga laman ng baboy.

Si Henry Hudson (ipinanganak noong dekada ng 1560 o dekada ng 1570) ay isang Ingles na eksplorador ng dagat at nabigador noong kaagahan ng ika-17 daantaon.

Noong 1988, lumagda ni Celine Dion. Nag-release ng album ng Incognito. Ang nilalaman ng walong (8) ng awitin. Kung nakanta ng suwisang nanalong ng awit Ne partez pas sans moi. Pagkatapos noong 1990, siyang lumagda ng Epic Records. Ang lathalaing ito na tungkol sa Musika ay isang usbong. Makatutulong ka sa Wikipedia sa pagpapalawig nito. Flag_of_Canada.svg

Ang pruktosa o asukal ng prutas (Ingles: fructose) ay isang payak na asukal (monosakarayd) na natatagpuan sa maraming mga pagkain, partikular na ang sa mga halaman. Isa rin ito sa tatlong pinaka mahahalagang mga asukal ng dugo, na ang dalawa pa ay ang glukosa at ang galaktosa. Ang pulut-pukyutan; mga prutas ng puno; mga beri; mga milon; at ilang mga gulay na ugat, na katulad ng mga gugulayin (mga beet), kamote ("matamis na patatas"), mga parsnip, at mga sibuyas, ay naglalaman ng pruktosa, karaniwan na ang sukrosa at ang glukosa.

Ang Dinastyang Shang ay ang pinakamaagang dinastya ng tradisyonal na Tsinong kasaysayan na suportado ng arkeolohikal na katibayan. Ang mga paghuhukay sa Mga Guho ng Yin (malapit sa kasalukuyang araw na Anyang), na kung alin ay natukoy bilang ang huling Shang na kabisera, ay nakatuklas ng labing-isang mga mahahalagang maharlikang puntod at ang mga pundasyon ng mga palasyo at mga lugar ng pagsusulinaw, na naglalaman ng mga sandatang pandigma at mga labi mula sa parehong mga hayop at taong sakripisyo. Libu-libong mga tansong pula, hade, bato, buto, at mga seramikang artipakto ang natagpuan.
Ang mga Aeta, Ayta, Agta, o Ati ay mga katutubong mga tao o pangkat-etniko na nakatira sa kalat at liblib na mga bahaging bulubundukin ng Luzon, Pilipinas. Itinuturing sila bilang mga Negrito, na mayroong mga balat na maiitim o madidilim ang pagkakayumanggi at mayroong mga tampok na katangian ng pagiging maliliit ang taas, maliliit ang balangkas, mayroong mga buhok na kulot na katulad ng sa mga maiitim na tao ng Aprika na mayroong mataas na pagiging madalas na likas na mas mapusyaw na kulay ng buhok na kung tawagin ay blondismo na nauukol sa pangkalahatang populasyon; mayroon din silang maliliit na mga ilong, at madidilim na kayumangging mga mata. Iniisip na sila ang pinakamaagang pangkat ng mga taong nanirahan sa Pilipinas, bago pa man naganap ang pandarayuhan o pagdating ng mga taong Austronesyo.

Ang Bayan ng San Isidro ay isang bayan sa lalawigan ng Davao del Norte, Pilipinas. Ayon sa senso noong 2000, ito ay may populasyon na 24,100 katao.

Sa wakas, isang konsilyo ang tinipon ng Pisanong papa na si Juan XXIII noong 1414 sa Constance upang maresolba ang gusot. Itinaguyod din ito ni Gregory XII, ang kahalili ni Innocent VII sa Rome, kayâ nasisiguro ang pagkalehitimo ng lahat ng halalan. Siniguro ng konsilyo, dahil sa payo ng teologong si Jean Gerson, ang pagbibitiw sa puwesto nina Juan XXIII at Gregory XII, na nagbitiw naman noong 1415, habang ineekskomulgado si Benedict XIII, ang nag-aangkin na tumangging magpatalo. Hinalal ng konsilyo si Papa Martin V noong 1417, na nagtapos sa pagkakahati-hati. Gayon pa man, hindi pa rin kinilala ng Crown of Aragon si Martin V at patuloy na kinikilala si Benedict XII. Hinalal ng mga arsobispong tapat kay Benedict XIII si Antipapa Benedict XIV (Bernard Garnier) at tatlo pang tagasunod ang sabay-sabay na naghalal kay Antipapa Clemente VIII, ngunit ang Paghahating Kanluranin ay talagang tapós na. Bumabâ sa puwesto si Clemente VIII noong 1429 at tila kinilala na si Martin V.

Ang kyat ( /kiˈɑːt/, EU /ˈtʃɑːt/ or /ˈkjɑːt/; Burmes: ကျပ် [tɕaʔ]; ISO 4217 code MMK) ay isang opisyal na pananalapi sa Myanmar. Ito ay dinaglatan bilang "K" o "Ks", na nakalagay bago o pagkatapos ng paglalagay ng numero, depende sa mga taong gumagamit nito.

Ang Windows 1.0 ang pinakaunang bersyon ng Microsoft Windows. Dahil ito ay ang unang besyon na ginawa ng Microsoft ay ang tawag lamang dito ay Windows. Ito ay DOS based at wala pang Program Manager.
Si Dauden ay isa sa mga pinakabatikang aktres ng Pilipinas, wika nga sa Ingles, siya ay isang "dramatic actress par excellence." Ito ay pinapatunayan ng kanyang natamong sampung nominasyon sa Filipino Academy of Movie Arts and Sciences (FAMAS) Awards, kung saan siya ang kauna-unahang bituin na nagkamit ng limang pampelikulang gawad para sa kapuri-puring pagganap sa kasaysayan ng pelikulang Pilipino. Siya ay nominado sa FAMAS nang sampung beses at nanalo ng limang beses. Nanalo siya ng tatlong FAMAS Best Supporting Actress Awards sa mga pelikulang Anino ni Bathala (1958), Kamandag (1959) at Sapagkat Kami'y Tao Lamang (1963). Nanalo naman siya ng dalawang FAMAS Best Actress Awards para sa kanyang kapuri-puring pangganap sa Sa Bawat Pintig ng Puso (1964) at Kapag Puso'y Sinugatan (1967). Siya ay nominado bilang FAMAS Best Supporting Actress sa pelikulang Talipandas (1958) at FAMAS Best Actress sa mga pelikulang Gumuhong Bantayog (1960), Mila Rosa (1965), Alipin ng Busabos (1968) at Babae, Ikaw ang Dahilan (1972).

FGFR2: fibroblast growth factor receptor 2 (bacteria-expressed kinase, keratinocyte growth factor receptor, craniofacial dysostosis 1, Crouzon syndrome, Pfeiffer syndrome, Jackson-Weiss syndrome)

Ang Santa Clara ay isang barangay sa Santa Ana, Cagayan. Ang lathalaing ito ay isang usbong. Makatutulong ka sa Wikipedia sa pagpapalawig nito.

Ang araling Amerikano o pag-aaral na pang-Amerika, na matatawag ding sibilisasyong Amerikano at kabihasnang Amerikano (Ingles: American studies o American civilization) ay isang larangang interdisiplinaryo na humaharap sa pag-aaral ng Estados Unidos (hindi ng mas malawak na Kaamerikahan). Pangtradisyong nilalangkap nito ang pag-aaral ng kasaysayan, panitikan, at teoriyang kritikal, subalit nagsasama rin ng mga larangan iba't iba na katulad ng batas, sining, midya, pelikula, araling panrelihiyon, araling urbano, araling pambabae, araling pangkasarian, antropolohiya, sosyolohiya, araling Aprikanong Amerikano, Araling Tsikano, araling Asyanong Amerikano, araling Amerikanong Indiyano, patakarang pang-ugnayang panlabas at kultura ng Estados Unidos, sa piling ng iba pang mga larangan.

Sa pamamagitan ng retorika, ang isang tao ay nagkakaroon ng pagkakataon na magbigay ng panuto at paglalapat nito sa anumang bagay kung saan nananalamin ang mga natatagong kaalaman nito sa isang paksa. Ang retorika ay nagbibigay rin ng daan upang maayos at mabisang malaman ang mga dapat bagay na dapat matutunan ng isang mag-aaral at magamit ito sa pang araw-araw na pakikipag-ugnayan sa mga kapwa mag-aaral. Tulad ng mga bagay na nabibigyan ng angkop na pangalan at tawag, nalalaman rin sa tulong ng retorikal na pagpapraktis ng komunikasyon ang saysay at gamit nito ng bawat salitang nakakalap sa anumang sanggunian na ginalugad ng isang manggagamit nito. Ang retorika rin ang ginagamit na "medium" ng mga guro sa paghahatid ng mga impormasyon at kaalaman na kinakailangang malaman ng kanilang mga estudyante.

1. Kakayahang mairita (excitability). Ito ay ang kakayanan ng laman na kumilos o magbigay ng kaugnayan reaksiyon sa kahit anong reaksiyong kemikal na kinakailangan o nagaganap sa selyulang pang-ugat (nerve cells)
Pinatotohanan rin ni Dante Madriaga na isang dating consultant ng ZTE sa senate hearing na si Pangulong Arroyo at asawa nitong si Mike Arroyo ay bahagi ng "Pangkat na Ganid plus plus" na humingi ng mga kickback na nagpataas ng presyo ng proyektong NBB mula 130 milyong dolyar hanggang 329 milyong dolyar. Tinukoy ni Madriaga ang ibang mga kasapi ng Pangkat na Ganid plus plus kabilang si Benjamin Abalos, Ruben Reyes, Leo San Miguel, retiradong heneral Quirino Dela Torre at sina Gloria Arroyo at asawa nitong si Mike Arroyo. Sinabi ni Madriaga na nagbigay na ng advance ang ZTE Corp. ng 41 milyong dolyar sa "Pangkat na Ganid" upang masigurong maibigay ang kontrata ng proyektong NBN sa ZTE Corp.

Nagsialisan ang mga sundalong Sobyet noong 1948 at Amerikano noong 1949 mula sa Korea. Si Rhee, isang kaalyado ng Estados Unidos at isang matigasin na konserbatibo, ay nagsimula ng mga napakalaking pamumuksa laban sa mga pinagkakamalang kalaban ng estado at kakampi ng mga komunista sa hilaga. Dahil dito, ang mga komunista sa timog ay napilitang magtago sa mga bulubundukin at kagubatan para labanan ang pamahalaan ni Rhee. Marami ring mga pag-aalsa sa timog kung saan ay walang awang pinatay ang mga nag-aalsa laban sa kanyang pamahalaan.

Ang ekonomikang sanksiyon(economic sanction) ay mga domestikong parusa na nilalapat ng isang bansa o grupo ng mga bansa sa isa pang bansa dahil sa iba ibang dahilan. Ang sanksiyong ito ay kinabibilangan ng taripa, sagabal sa kalakalan, kota ng importe o eksporte. Ang isang pinakakilalang halimbawa ng sanksiyong ito ang 50 taong embargo ng Estados Unidos sa Cuba.

Naging maikli ang pagsasaya sa Madrid. Noong 1566, sumiklab ang kaguluhang pinamumunuan ng mga Calvinista na nagpapunta sa Duke ng Alva upang ibalik ang katahimikan sa bansa. Noong 1568, nabigong patalsikin ni Guillermo, ang Tahimik, si Alva sa Nederlands. Ang mga labanang ito ang sinasabing mitsa sa simula ng Walumpung Taong Digmaan na nagbunga sa kalayaan ng mga Nagkakaisang Lalawigan. Sa dahilang nagtatamasa ang mga Espanyol sa kayamanan mula sa Nederlands at lalo na sa mahalaga nitong daungan ng Antwerp. Desidido silang ibalik ang katahimikan at hawakan ang mga probinsiya doon. Noong 1572, isang kulupon ng mga rebeldeng Holandes na tinatawag na watergeuzen ("Pulubing Dagat") ang sumalakay sa mga pasiging bayan ng Holanda at nagproklamang sumusuporta kay Guillermo at nagtatuwa sa lideratong Espanyol.

Ipinahayag ang Republikang Bayan ng Congo sa Brazzaville matapos mapatalsik ang naunang pamahalaan ng isang matagumpay na kudetang inorganisa ng mga militanteng makakaliwâ. Iniluklok si Marien Ngouabi bilang puno ng estado at nagpalabas ng mga patakarang komunista – gaya ng nasyonalisasyon ng mga produksiyon – dalawang taon pagkaraan ng kudeta. Matapos buwagin ang pambansang asamblea, binuo ni Ngouabi ang partidong Marxista-Leninista na kinilalang Congolese Labor Party (PCT), na naging nag-iisang partido sa bagong taguyod na estado. Ngunit noong 1977, pinaslang si Ngouabi.
Kanser: Ang muling pagsasaayos ng mga translokasyon ng henetikong materyal sa pagitan ng kromosomang 21 at iba pang mga kromosoma ay nai-ugnay sa ilang mga uri ng kanser. Halimbawa, ang acute lymphoblastic leukemia na isang uri ng kanser ng dugo ay nai-ugnay sa translokasyon sa pagitan ng kromosomang 12 at kromosomang 21. Ang isa pang ueri ng leukemia na acute myeloid leukemia ay nai-ugnay sa translokasyon sa pagitan ng kromosomang 8 at kromosomang 21.

Nagsulat si Guerrero noong mga taon ng 1898 hanggang 1900. Bilang abogado at guro, nagturo siya ng abogasya (natural law), kriminolohiya at oratoryong forensik (forensic oratory). Nagsilbi siya bilang tagapamahala (chairman) ng lupon ng mga tagapagsubok (board of examiners) sa paaralan ng abogasyang La Jurisprudencia. Naging konsehal siya ng Maynila, Sekretaryo ng Senado at Sekretaryo ng Komisyon sa Kalayaan ng Pilipinas. Naging direktor din siya ng Academia de Leyes (Akademya ng mga Batas). Bukod sa wikang Kastila, nakapagsasalita rin si Guerrero ng Latin at Griyego. Minsan siyang naging editor ng El Renacimiento, La Vanguardia at La Opinion (Ang Opinyon). Naging miyembro siya ng Unang Asemblea ng Pilipinas, ng Academia Filipina at napili para Lupon ng Munisipyo ng Maynila (Municipal Board of Manila). Naging tagapagbalita rin siya para samahang Real Española de Madrid. Ang kaniyang mga aklat ng mga tula sa wikang Kastila, na pinamagatang Crisalidas, ay nailathala noong 1914, na ibinibilang ng Enciclopedia Filipinas sa isa sa sampung pinakamahuhusay na aklat na nasusulat hinggil sa Pilipinas. Ang iba niyang mga tula na isinulat matapos ang 1914 ay lumabas sa isang kompilasyong pinamagatang Aves y Flores (Mga Ibon at Mga Bulaklak). Namatay si Guerrero noong Hunyo 12, 1929, kasabay ng anibersayo ng Republika ng Pilipinas nang taong yaon. Bilang parangal, ipinangalan kay Guerrero ang isang paaralan sa Malate, Maynila.

Sa Pamantayang Modelo, ang mga gauge boson ay inilalarawan bilang mga tagadala ng pwersa na namamagitan ng mga interaksiyong mahina, malakas at elektromagnetiko. Ang mga gauge boson ng Pamantayang Modelo ay lahat may ikot. Ang halaga ng ikot ay 1 na gumagawa sa mga itong mga boson. Bilang resulta, ang mga ito ay hindi sumusunod sa prinsipyong hindi pagsasama ni Pauli na naglilimita sa mga fermion at kaya ang ang mga boson ay walang limitasyong teoretiko sa densidad na pang-espasyo ng mga ito. Ang iba't ibang mga gauge boson ang: photon na namamagitan ng interaksiyong elektrogmanetiko sa pagitan ng mga may kargang elektrikong partikulo, ang mga boson na W at ZE, W+, W−, at Z na namamagitan ng mga interaksiyong mahina sa pagitan ng partikulong may iba't ibang lasa, at walong mga gluon na namamagitan ng mga interaksiyong malakas sa pagitan ng mga partikulong may kargang kulay.

Ang Malaysia ay lumahok sa Palaro ng Timog Silangang Asya taong 2005 na ginanap sa iba't ibang lugar sa Pilipinas noong Nobyembre 27, 2005 hanggang Disyembre 5, 2005.
Madalas lusubin ng mga piratang Berbero mula sa Hilagang Africa ang mga pasiging nayon at bayan ng Espanya, Italia at mga pulo sa Meditereneo. Ang Formentera ay iniwanang panandalian ng mga namamayan dito at kung saan ang mahabang pasigan ng Espanya at Italia ay tuluyang iniwan ng mga tao. Ang pinakabantog na korsaryo noong panahong ito ay si Barbarossa (“Mapulang Balbas”) na isang Turko. Ayon kay Robert Davis, may pagitan sa 1 milyon at 1.25 milyong Europeo ang hinuli ng mga pirata ng Hilagang Africa at ipinagbili bilang alipin sa Hilagang Africa at imperyong Otomano noong pagitan ng siglo 16 at 19.

Ang kwadrado ng mga periodong orbital(orbital period) ng isang planeta ay direktang proporsiyonal sa kubiko ng semi-mayor(semi-major) na aksis ng orbito nito.

Ang lathalaing ito na tungkol sa Italya ay isang usbong. Makatutulong ka sa Wikipedia sa pagpapalawig nito. Ang lathalaing ito na tungkol sa Veneto ay isang usbong. Makatutulong ka sa Wikipedia sa pagpapalawig nito.

*Sina Marielle Montellano (Visayas) at Eumee Capile (Luzon) lamang ang may 8-straight wins na umabot sa Grand Finals na nagmula sa Semi-Finals ng kanilang Quarter. Sina Rachel Gabreza (Metro Manila) at Froilan Canlas (Luzon) naman ay naka-abot sa Grand Finals na nanggaling sa Ultimate Resbak.

Ang saling Aleman na tinatawag na Luther Bible ay isinalin ng "ama ng repormasyon" na si Martin Luther noong 1534. Ang saling ito ay base sa Textus Receptus. Ang Luther Bible ang kauna-unahang salin ng biblia na may hiwalay na seksyong tinatawag na Apokripa. Ang mga aklat na hindi kasama sa tekstong Masoretiko ng Lumang Tipan ay inilipat ni Luther sa seksyong ito. Si Luther ay naghayag din ng pagdududa sa apat na aklat ng Bagong Tipan na Sulat sa mga Hebreo, Sulat ni Santiago, Sulat ni Judas at Aklat ng Pahayag. Ang apat na aklat na ito ay inilipat niya sa huli ng mga aklat ng Bagong Tipan.

Ang lathalaing ito na tungkol sa Pilipinas ay isang usbong. Makatutulong ka sa Wikipedia sa pagpapalawig nito. Ang lathalaing ito na tungkol sa Pelikula ay isang usbong. Makatutulong ka sa Wikipedia sa pagpapalawig nito.

May ilang mga akusasyon ng mga atrosidad ng mga bantay ni Imee marcos noong Martial law. Sa isang bukas na forum na isinagawa ni Imee Marcos noong Agosto 1977, si Archimedes Trajano ay dinukot ng mga bantay ni Marcos matapos magtanong na hindi nagustuhan ni Imee Marcos. Ang katawan ni Archimedes Trajano ay natagpuang pinahirapan at pinatay pagkatapos ng ilang araw. Ang pamilya ni Trajano ang isa sa mga ginawaran ng kabayaran sa pinsala para sa mga paglabag sa karapatang pantao noong panahong martial law ni Ferdinand Marcos na sumasaklaw sa mga pagpapahirap, paglaho ng mga biktima at mga pagpatay ng militar o ng pamilya Marcos.

Ang bale ay ang mas magandang uri ng bahay ng Ifugao, naka-angat ito mula sa lupa ng mga sampung talampakan ang taas at sapat ang laki upang bubungan ang isang buong pamilya at ang kanilang kagamitan. Karaniwan itong isang malaking kwarto lamang na nagsisilbing tulugan at kainan ng pamilya.
Ang Bayan ng Pantar ay isang ika-5 klaseng bayan sa lalawigan ng Lanao del Norte, Pilipinas. Ayon sa senso noong 2000, ito ay may populasyon na 12,826 katao sa may 2,149 na kabahayan.

Sa tradisyunal na pagkilala sa sining na ito, karaniwang iniuugnay ang retorika sa sining ng pagbigkas at, samakatwid, ay kinakailangang masangkapan hindi lamang ng mga estilo sa pananalita kundi maging sa paggamit ng jestyurs at galaw para maging epektibo at kaakit-akit sa mga taga-pakinig. Kaugnay nito, sinasabi nina William D. Halsey at Emmanuel Friedman (1979) na ang retorika ay isang berbal na agham at humahakdaw pa sa lojic at balarila. Sa pagbibigay-empasis nito sa paggamit ng mga salita bilang epektibong sangkap, ang retorika ay nakatuon sa maaring magawa ng mga salita at hindi sa kinakailangang istraktura o ayos ng mga salita sa isang pahayag. Ang binibigyan-priyoriti sa retorika ay kalayaan sa pagpapahayag at hindi ang mga panuntunang ipinagbabawal ng lojic at balarila. Maaring sabihing sa retorika, ang mahalaga, unang-una ay ang epektibo at ang magandang pagapaphayag, bago pa ang lojic at balarila. Hindi sapat ang maging wasto lamang ang ayos ng mga salita sa loob ng isang pangungusap. Kailangang mahigitan pa ang mga ito sa pamamagitan ng maganda at mabisang pagpapahayag na magagawa lamang ng isang malikhaing manunulat sapagkat siya’y may kakayahan sa paggamit ng mga salita bukod sa may kinalaman sa mga prinsipyo ng retorika at ng mga sangkap nito. Kaya hindi nga kataka-taka kung bakit ang mga nasa mass media ay mahuhusay; sa pamamgitan ng alam nilang mga sangkap ng retorika, namamanipuleyt nila ang isispan ng kanilang mga tagapakinig at mambabasa sa pamamagitan lamang ng paggamit nila ng mga salita.

Ang Riga (Leton: Rīga, IPA: [ˈriːɡa]) ay ang kabisera at pinakamalaking lungsod ng Latbiya. Ito ang pinakamalaking lungsod sa lahat ng mga estadong Baltiko, at halos isa sa bawa't tatlong taga-Latbiya ang naninirahan dito. Kasapi ang Riga sa Eurocities, ang Unyon ng mga Baltikong Lungsod (Union of Baltic Cities o UBC) at ang Unyon ng mga Kabisera ng Unyong Europeo (Union of Capitals of the European Union o UCEU).
Si Thutmose III (na minsang binabasa bilang Thutmosis o Tuthmosis III, Thothmes sa mas matandang mga akdang kasaysayan at nangangahulugang and meaning Si Thoth ay ipinanganak) ang ikaanim na Paraon ng Ikalabingwalong dinastiya ng Ehipto. Sa kanyang unang 22 taong paghahari, siya ang kapwa-hari ng kanyang inain at tiyang si Hatshepsut na pinangalanang paraon. Bagaman siya ay unang ipinakita sa mga nakaligtas na monumento, ang pareho ay tinakdaan ng mga karaniwang pangalan ng hari at insignia at wala sa dalawang ito ay may halatang senioridad sa isa pa. Siya ay naglingkod bilang pinuno ng mga hukbo. Pagktapos ng kamatayan ni Hatshepsut, at ang kanyang kalaunang pag-akyat sa pagiging paraon ng kaharian, kanyang nilikha ang pinakamalaking kaharian ng Ehipto na kailanman ay nakit ng Ehipto. Hindi bababa sa mga 17 kampanya ang kanyang isinagawa at sumakop siya mula sa Niya sa hilagang Syra hanggang sa ikaapat na talon ng Nilo sa Nubia. Sa opisyal, si Thuthmose III ay namuno sa Ehipto sa halos 44 taon at ang kanyang paghahari ay kinabibilangan ng 22 taon na siya ay kapwa hari kay Hatshepsut. Sa huling dalawang taon ng kanyang paghahari, kanyang hinirang ang kanyang anak at kahaliling si Amenhotep II bilang batang kapwa-hari. Siya ay inilibing sa Lambak ng mga Hari gaya ng iba pang mga paraon sa panahong ito sa Ehipto.

Ang Bayan ng Surallah ay isang unang klaseng bayan sa lalawigan ng Timog Cotabato, Pilipinas. Ayon sa senso noong 2000, ito ay may populasyon na 66,208 katao sa may 13,364 na kabahayan.

Itinatag ang Riga noong 1201 at dati itong kasapi ng Ligang Hanseatiko. Kinilala ang lumang sentro ng lungsod bilang isang Pandaigdigang Pamanang Pook ng UNESCO dahil sa arkitekturang Art Nouveau/Jugendstil at mga gusaling de-kahoy nito mula sa ika-19 siglo.

Ang segment na ito ay pinapalabas sa It's Showtime at may tagline bilang "Your all time favorite search for outstanding amateur talent." Ang palabas ay nagsimula kasama ang grand comeback ng classing singing contest na nagbigay ng maraming OPM legends sa kasalukuyan.

Ang katagang Inka ay nangangahulugan ng "pinuno" o "panginoon" sa Quechua at ginamit natukoy sa namamahalang uri o sa namamahalang pamilya. Ang mga Inca ay isang napakaliit na porsiyento ng kabuuang populasyon ng imperyo, marahil na bumilang ng 15,000 hanggang 40,000 lamang, ngunit namumuno sa isang populasyon na may humigit-kumulang na 10 milyong katao. Hiniram ng mga Espanyol ang termino (isinalintitik bilang Inca sa Espanyol) bilang isang etnikong termino na tumutukoy sa lahat ng pinamumunuan ng imperyo kaysa sa namamahalang uri lamang. Sa gayon, ang pangalang Imperio inca ("Imperyong Inca") ay tumukoy sa bayan na kanilang nakasagupa at pagkatopos sinakop.
Ang surtido ay isang uri na pambayang sayaw mula sa Pilipinas. Mayroong itong impluwensiyang Kastila na mayroon iba't ibang bersyon sa iba't ibang rehiyon sa Pilipinas. Ang salitang surtido ay hango sa wikang Espanyol na literal na nangangahulagang "halu-halo" o "halo-halong koleksyon ng bagay o tao." Tinawag na surtido dahil halu-halo ang hakbang at anyo ng sayaw ayon sa lalawigan na pinanggalingan nito. Sinasayaw ito ng magkapares na babae at lalaki na pinapakita ang pagliligawan na nasa saliw ng musikang jota.

Sa ilang mga protostoma, ang blastocoele na embriyoniko ay patuloy na umiiral bilang isang puwang na pangkatawan. Ang mga protostome o protostomang ito ay mayroong isang pangunahing puwang sa loob ng katawan na puno ng pluwido na hindi naguguhitan ng patong o bahagiang naguguhitan ng sapin na tisyung hinango magmula sa mesoderm. Ang espasyong ito na puno ng pluwido na nakapaligid sa panloob na mga organo (mga laman-loob) ay naglilingkod upang magsagawa ng ilang mga tungkulin, katulad ng pagpapamudmod ng mga nutriyente (mga sustansiya) at pagtatanggal ng mga dumi o pagsuporta sa katawan bilang isang kalansay na hidrostatiko (balangkas na hidrostatiko).

Ang Bayan ng Mabitac ay isang ika-limang klaseng bayan sa lalawigan ng Laguna, Pilipinas. Naging lugar ito ng labanan ng Digmaang Pilipino-Amerikano, kung kailan noong 17 Setyembre 1900, Ang mga Pilipino sa ilalim ng pamumuno ni Heneral Juan Cailles ang isang pagkatalo ng hukbong Amerikano na pinamumunuan naman ni Colonel Benjamin F. Cheatham. Ayon sa senso noong 2000, ang kabuuang populasyon ng bayan ay 15,097.

Note: Sina Sam Mangubat (Luzon) at Carlmalone Montecido (Visayas) ang nanguna sa pinagsamang boto ng mga Hurados at ng Madlang Pipol kaya sila ang umabante sa Grand Finals.

Maraming mga lokal na paraan ng pagsamba ang nagpatuloy sa imperyo, karamihan sa mga ito ay tungkol sa mga lokal na banal na mga Huaca, ngunit hinimok ng pamunuan ng Inca ang pagsamba kay Inti - ang kanilang diyos ng araw - at ipinataw ang kapangyarihan nito sa ibang mga kulto tulad ng sa Pachamama. Itinuring ng mga Inca ang kanilang hari, ang Sapa Inca, bilang ang "anak ng araw."

Ang Pamantasang Normal ng Pilipinas (Ingles: Philippine Normal University) ay isang pamantasan sa Maynila, Pilipinas. Ang pamantasan ay itinatag ng mga Amerikano noong ika- isa ng Setyembre taong 1901 bilang institusyon sa pagsanay ng mga guro, at nananatiling sentro ng sanayang pangguro sa bansa. Ang pangunahing kampus ng Pamantasang Normal ng Pilipinas ay nasa distrito ng Ermita at ay malapit sa gusaling panlungsod ng Maynila.

Si Haruichi Shindo (新藤 晴一, Shindō Haruichi, Setyembre 20, 1974 -) ay isang gitarista, musikero, at may-akda sa bansang Hapon. Siya ay kinakatawan ng ahensiya SME Records.
Una siyang nakilala sa pagganap sa ibat-ibang papel noong dekada 20 bilang si Baby Peggy, kung saan ay kumita siya ng 1.5 miliong dolyar noong 1924. Sa kabila nito ay tumamlay ang kanyang karera bilang aktres matapos ang alitan sa pagitan ng kanyang ama at si Sol Lesser ukol sa kanyang kinita, at namasukan siya bilang isang tagapagtanghal sa Bodabil. Nasadlak sa kahirapan ang kanyang pamilya at gumanap na ekstra sa ibat-ibang pelikula si Peggy noong dekada 30 hanggang sa magretiro siya sa pag-arte noong 1938.

Noong huling bahagi ng dekada '80 at unang bahagi ng Dekada 90, ang himpilan ay nakilala bilang "Radyo Bisig Bayan". Dahil dito mas naging kilala ang himpilan sa mga tagapagkinig ng radyo sa Kalakhang Maynila.

Si Stephan Markus Cabizares Schröck (ipinganak noong Agosto 21, 1986) ay isang propesyonal na manlalaro ng futbol na naglalaro para sa klab na SpVgg Greuther Fürth sa 2. Bundesliga. Naglaro siya para sa iba't ibang antas ng koponang pangkabataan ng Alemanya bago siya lumipat sa paglalaro para sa Pilipinas. Siya ay isang midfielder na maari ring maglaro bilang isang defender sa likurang bahagi sa kanan o sa kaliwa.

Hanggang sa ngayon, nananatiling mahiwaga ang kasaysayan ng Kabisayaan bago dumating ang mga Kastila. Maraming mga alamat at mga kuwento tungkol sa kasaysayan ng Kabisayaan subalit maraming hindi sang-ayon kung may katotohanan ang mga ito. Ang mga sinaunang mga tao sa rehiyon ng Kabisayaan ay mga Austronesyo at Negrito na dumayo sa kapuluan tinatayang 6,000 hanggang 30,000 taon ang nakalilipas. Ang mga unang nanirahan ay mga tribong animista. Noong ika-12 dantaon, ang mga mamamayan ng dating emperyo ng Srivijaya, Majapahit at Brunei, na pinamunuan ni Datu Puti at ang kanyang mga katribo, ay naglakbay at nanirahan sa pulo ng Panay at sa mga pulong nakapalibot dito. Noong ika-14 na dantaon, Ang mga mangangalakal na Arabe at ang kanilang mga tagasunod ay nangahas na dinayo ang mga karagatan sa Timog Silangang Asya, at hinikayat ang mga tribong pangkat sa Islam.

Nabuo ang Bagyong Ketsana (Pagtatalagang pandaigdig: 0926, pagtatalaga ng JTWC: 17W, panglan ng PAGASA: Ondoy, Kauriang pangalang: Panglalaki), noong 23 Setyembre 2009, mga 860 km (535 mi) sa hilagang-kanluran ng Palau. Noong 26 Setyembre 2009, ang bagyong si Ondoy ay nagdulot ng malakas na pagbuhos ng ulan sa kalakhang Maynila at mga kalapit na lalawigan. Sa loob ng siyam oras, nagbaha sa iba't ibang lugar at nagbunga ito ng pagkasawi ng 288 katao at pagkawala ng tahanan ng maraming Pilipino. Pagkatapos manalasa sa Pilipinas, dumaan ito sa Biyetnam, Cambodia at Laos at nagdala ito ng malaking pinsala sa mga bansang yaon.

[[Talaksan:Padron:Stub/Brazil|35px|Brazil]] Ang lathalaing ito na tungkol sa Palakasan at Padron:Stub/Brazil ay isang usbong. Makatutulong ka sa Wikipedia sa pagpapalawig nito.[[Category:Stub (Padron:Stub/Brazil)]]
Si Frederick Law Olmsted, Sr. (Abril 26, 1822 – Agosto 28, 1903) ay isang Amerikanong arkitekto ng mga tanawin o paysahe (landscape), mamamahayag, manunuring ng lipunan, at tagapangasiwang publiko. Tanyag siyang itinuturing na ama ng Amerikanong arkitekto ng mga tanawin, bagaman maraming mga iskolar na naggawad ng titulong ito kay Andrew Jackson Downing. Bantog si Olmsted sa pagdidisenyo ng maraming nakikilalang mga urbanong liwasan na kasama ang kaniyang kasosyong nakatataas na si Calvert Vaux, kasama na ang Central Park at ang Prospect Park na nasa Lungsod ng New York, pati na ang Elm Park (Worcester, Massachusetts), na itinuturing na unang liwasang munisipal sa Estados Unidos. Itinaguyod ni Olmsted ang ideya ng pagkakaroon ng mga liwasang pangrekreasyon sa kahabaan ng Estados Unidos.

Naglalaman ang Bíbliya ng mga salaysay na nauukol sa bansang Israel mula noong unang milenyo BCE hanggang sa panahon ni Hesukristo at ng mga Apostol noong unang dantaon CE.

Ang Pamamahalang Makaagham (Scientific Management), o Taylorism, ay isang teorya ng pamamahala na nagsusuri ng paggawa (workflows). Layunin nito na mapaayos ang kaayusang pang-ekonomiya lalo na ang sa paggawa (labor productivity). Isa ito sa mga pinakaunang ginawa upang gamitin ang agham sa inhinyeriya ng mga proseso at sa pamamahala.

Ang Nippur (Wikang Sumeryo: Nibru, kadalasang logograpikong itinala bilang 𒂗𒆤𒆠, EN.LÍLKI, "Siyudad ni Enlil;" Wikang Akkadiano: Nibbur) ang isa sa pinaka-sinauna ng lahat ng mga siyudad ng Sumerya. Ito ang espesyal na upuan ng pagsamba sa Diyos na Sumeryong si Enlil, ang "Panginoong Hangin" na pinuno ng cosmos na nagpapailalim lamang kay Anu. Ang Nippur ay matatagpuan sa modernong Nuffar sa Afak sa Al-Qādisiyyah Governorate, Iraq.

Ang Kapuluan ng Åland o Alandiya (Suwekong pagbigkas: [ˈoːland], Finnish: Ahvenanmaa) ay ang bumubuo ng isang kapuluan sa Dagat Baltiko. Nakalagak sila sa bukana ng Golpo ng Bothnia at bumubuo ng isang pederasya o awtonomong demilitarisado at monolingguwal na rehiyong nagsasalita ng Wikang Suweko sa Pinlandiya. Bilang kapuluan, binubuo ang Alandia ng pinakamaliit na mga rehiyon ng Pinlandiya, na mayroon lamang 0.49% ng kanyang areang panglupain, at 0.50% ng kanyang populasyon.

Mula sa kalagitnaan ng ika-16 na dantaon, ang mga minahan ng ginto at pilak sa Amerika ang nagtaguyod sa lakas militar ng koronang Habsburgo ng Espanya sa mahabang sunud-sunod ng pakikidigma nito sa Europa at Hilagang Aprika. Natamo ng imperyong Espanya ang pinakamalawak nitong teritoryo sa mundo noong ika-17 at 18 na dantaon, datapuwat nagsimula itong humupa sa pabago-bagong kapalarang pangmilitar at pangkalakalan mula ng mga 1640. Mula sa mga bagong karanasang ito ng pahirap at pagdurusa sa pagpapalawak ng imperyo, nagbalangkas ang mga eskolar na Espanyol ng mga makabagong kaisipan tungkol sa batas natural, kasarinlan, batas pandaigdig, digmaan at ekonomika – gayundin ang pagkuwestyon sa katarungan ng imperyalismo – sa magkakalapit ng paaralang pang-isip na tinawag ng Eskwela ng Salamanca.
Kahit sa mabagal na takbo ng kasalukuyang pinag-iisipang paglalakbay sa pagitan ng mga bituin, ang kalawakang Ariwanas ay maaaring tawirin nang buo sa loob ng ilang milyong taon.

[[Talaksan:Padron:Stub/Algeria|35px|Algeria]] Ang lathalaing ito na tungkol sa Wika at Padron:Stub/Algeria ay isang usbong. Makatutulong ka sa Wikipedia sa pagpapalawig nito.[[Category:Stub (Padron:Stub/Algeria)]]

Ang tatlong mga espesye ng farro ay paminsan-minsang tinatawag na farro piccolo o "maliit na farro" (ang einkorn), farro medio o "farro na hindi kalakihan" (ang emmer) at ang farro grande o "malaking farro" (ang spelt). Bagaman ang mga pangalang ito ay nagpapasalamin ng pangkalahatang pagkakaiba ng mga sukat ng tatlong mga butil na ito, mayroong mga lahi ng bawat isa na mas maliliit o mas malalaki kaysa sa pangkaraniwang hugis at humahalo sa saklaw na sukat ng mga iba pa.

Sa alamat ni Minggan ng Bayang Pantabangan na isunilat ni Elito Circa o Amangpintor, si Minggan ay isang Higanteng nilikha na nakatira sa bundok ng Sierra Madre. Siya ay masugid na manliligaw ni Mariang Sinukuan isang diwatang mabait, maganda at maaliw sa mga nilikha ng Panginoon.

Sinimulan niya ang kanyang karera sa Boca Juniors , at naka-sign sa Valencia CF noong 2008 kung saan siya ay nanatili para sa ilang taon , na lumilitaw sa 162 opisyal na laro at nanalo sa 2008 Copa del Rey .

Ang Guadalupe (Guadaloupe sa Pranses) ay isang departamento sa ibayong dagat ng Republika ng Pransiya. Mga pulo ito sa Karibe (ang Grande-Terre at ang Basse-Terre) na nasa loob ng pangkat na Leeward. Pangunahing bumubuo sa populasyong tao ng departamentong ito ay mga itim at mulato ang kulay ng balat. Nangunguna sa mga produkto nito ang asukal, banilya, kape, at kakaw. Si Columbus ang nakatuklas sa pook na ito. Nagtatag na pamayanan ang mga Pranses dito noong 1635.

[[Talaksan:Padron:Stub/Curaçao|35px|Curaçao]] Ang lathalaing ito na tungkol sa Palakasan at Padron:Stub/Curaçao ay isang usbong. Makatutulong ka sa Wikipedia sa pagpapalawig nito.[[Category:Stub (Padron:Stub/Curaçao)]]

Siya ay naging pomosong direktor noong dekada sisenta at sitenta. Noong dekada singkuwenta ay lumikha siya ng awitin sa ilalim ng Mico Records ang awiting Waldas na isinapelikula ng Sampaguita Pictures na pinagbidahan nina Pancho Magalona at Myrna Delgado.Nilikha rin ni Holmsen ang Pamosong awiting Mariposa na inawit ni Cely Bautista noong 1955.